(146)
 Във втората бележка Комисията също така посочи, че в Мексико няма внос на каменовъглен катран (ХС 2708 20), и поради това реши да използва Малайзия за определянето на тази референтна стойност.
 (147)
 Комисията отбеляза, че страните не са се противопоставили на това решение в коментарите си по втората бележка.
 (148)
 Една от страните заяви, че методологията, използвана за определяне на мексиканската цена CIF на вноса, не е правилна, тъй като Комисията е използвала един и същ коефициент за разходите за навло въз основа на един код по ХС (т.е. 2713) за всяка държава на износа и за всички референтни стойности. Освен това използваният набор от данни е неактуален, тъй като последните налични данни за финансовата година са от 2016 г.
 (149)
 Въпреки че страната заяви, че методологията не е правилна, не беше предложено алтернативно решение. Комисията стигна до заключението, че оценката, с която разполага, остава най-точната.
 (150)
 Въз основа на цялата предоставена от заинтересованите страни и събрана по време на контролните посещения информация бяха определени следните производствени фактори и техните източници с цел определяне на нормалната стойност в съответствие с член 2, параграф 6а, буква а) от основния регламент:
 Производствени фактори за графитни електроди
 Производствен фактор
 Код на стоката
 Стойност, при която няма нарушения
 (CNY)
 Мерна единица
 Суровини
 Нефтен кокс (калциниран)
 2713 12
 5 240
 Тон
 Нефтен кокс (некалциниран)
 2713 11
 432
 Тон
 Смола от каменовъглен катран
 2708 10
 8 640
 Тон
 Смолен (пеков) кокс от каменовъглен катран
 2708 20
 3 917
 Тон
 Коксове и полукоксове от каменни въглища
 2704 00
 1 884
 Тон
 Асфалт от каменни въглища
 2715 00
 6 113
 Тон
 Въглища
 2701 12
 881
 Тон
 Фрагменти от графит
 3801 90
 13 048
 Тон
 Консумативи
 Труд
 Работни заплати в преработвателната промишленост
 [Не е приложимо]
 13,37
 Часове
 Енергия
 Електроенергия
 [Не е приложимо]
 1 138
 kWh
 Природен газ
 [Не е приложимо]
 0,70
 m3
 Странични продукти/отпадъци
 Отломки от графит
 3801 90
 13 048
 Тон
 Отломки от силициев карбид
 2849 20
 8 055
 Тон
 3.3.3.1. Суровини, използвани в производствения процес
 (151)
 За да установи цената на суровините, при която няма нарушения, Комисията използва като основа среднопретеглената цена на вноса (CIF) в представителната държава, както е отчетена в GTA, от всички трети държави, с изключение на КНР, и от държави, които не са членки на СТО и са изброени в приложение I към Регламент (ЕС) 2015/755 на Европейския парламент и на Съвета (75). Комисията реши да изключи вноса от Китай, тъй като стигна до заключението, че не е целесъобразно да се използват цените и разходите на вътрешния пазар в Китай поради наличието на значителни нарушения в съответствие с член 2, параграф 6а, буква б) от основния регламент (вж. раздел 3.3.1 по-горе). Тъй като няма доказателства, че едни и същи нарушения не засягат в еднаква степен продуктите, предназначени за износ, Комисията счете, че износът е засегнат от същите нарушения. Що се отнася до Мексико, изключването на вноса от КНР и от някои държави, които не са членки на СТО, не оказа значително въздействие, тъй като останалият внос все още представляваше около 99 %